reduxit , certo tramite pergit , et quamquam negari non potest , earn non raro in 

 eligendis atque reperiundis viis, ad opera sua aptissimis, mentis aciem atque 

 attentionem egregie intendere , tamen plerumque adsunt regulae generales , ad quas 

 sequendas quo magis multiplici usu mens adsuevit , eo minus ad earum rationem 

 considerandam ipsi refugiendum est. Melius et constantius synthesis , nullo adjuta 

 calculo , animum ad rem ipsam attentum tenet, et, conservata ratiociniorum forma, 

 judicii vires perpetua exercitatione confirmat et acuit. Quodsi ergo in primis ma- 

 theseos est laudibus , quod logicam constituit practicam , atque optima praebet pru- 

 dentis ratiocinii exempla ^ quodsi ejus studio mens ita excolenda est , ut falsa ratio- 

 cinia statim dignoscat atque rejiciat , profecto synthetica methodus etiamnunc 

 diligenter est colenda. Exstant genuina , a veteribus nobis tradita , hujus methodi 

 monumenta , quibus praestantiora recentior aetas non protulit , ingenii acumine 

 aeque ac demonstrationum rigore conspicua. Hacc studiose pervolvat mathemati 

 cus , earumque lectione in vera inquirendae veritatis via se confirmet. 



Atque base sunt , AA. HH. , quae de veterum recentiorumque in tractanda ma- 

 thesi ratione et laudibus dicere mihi proposueram. Finem itaque meae orationi im- 

 ponerem , nisi hujus diei solemnitas me admoneret , ut primo loco ad vos me con- 

 verterem , illustrissimi hujus universitatis Curatores , atque vobis animi sensus 7 

 quibus munus in me collatum aggredior , patefacerem. Nihil profecto felicius mihi 

 contingere potuit , quam me juvenili aetate professoris dignitate et munere ornatum , 

 totum iis studiis traditum videre , quae mihi semper gratissima fuerunt , atque om- 

 nem vitam ad eum referre finem , ut juvenes , de quibus magna sperare licet , 

 eorundem studiorum amore inbuam. Quod beneficium , Piegis optimi munificentia 

 collatum , me vehementer excitat , ut intends omnibus viribus caveam , ne tanto 

 favore indignus videar. Id ergo vobis spondeo , viri gravissimi , quidquid sit in me 

 facultatis, id omne me esse adhibiturum , ut hujus academias ejusque alumnorum 

 commodis inserviam. Vobis autem me meaque studia magnopere commendo , vos 

 meis conatibus faveatis,- felicem me putavero, si mei labores vobis non displicuerint. 



Vos quoque compellare liceat , hujus academies Professores clarissimi. Non dif- 

 fiteor me , in vestrum numerum receptum , angore quodam affici , vestra de omni 

 doctrinarum genere merita , meamque tenuitatem reputantem. Reficior autem hu- 



